./data/stoa0162/stoa004/stoa0162.stoa004.perseus-lat2.xml
Jerome, Saint
Venit et ad hanc dominus Iesus tetigitque manum eius et surgens ministrat ei  Redolebat aliquid neglegentiae et divitiarum fasciis conligata in saeculi iacebat sepulchro, sed confremuit Iesus et conturbatus in spiritu clamavit dicens: Blesilla, exi foras  Quae vocata surrexit et egressa cum domino vescitur  Iudaei minentur et tumeant, quaerant occidere suscitatam, soli apostoli gloriantur; scit se vitam suam ei debere, cui credidit; scit se eius amplexare pedes, cuius paulo ante iudicium pertimescebat  Corpus paene iacebat examine et anhelos artus mors vicina quatiebat  Ubi tunc erant auxilia propinquorum, ubi verba omni inaniora fumo? Nihil tibi debet, o ingrata cognatio, quae mundo periit et Christo revixit  Qui Christianus est, gaudeat; qui irascitur, non esse se indicat Christianum